Predkladacia správa

	Štatistický úrad Slovenskej republiky pravidelne štvrťročne predkladá vláde Slovenskej republiky štatistickú správu o základných vývojových tendenciách v uplynulom referenčnom období ako informatívny materiál.

Štatistická správa o základných vývojových tendenciách v hospodárstve SR v roku 2000 a prognóza vývoja na 1. polrok 2001 sa predkladá na základe plánu práce vlády SR na marec 2001. Obsahuje základné údaje a informácie o vývoji hrubého domáceho produktu, inflácie, trhu práce a priemernej mesačnej mzdy, zahraničnoobchodnej činnosti a prognóze vývoja na 1. polrok 2001. Podrobnejšie informácie zverejní Štatistický úrad v publikácii Štatistická správa o základných vývojových tendenciách v hospodárstve SR v roku 2000 a prognóza vývoja na 1. polrok 2001.